**Indokolás**

**a gyermekétkeztetés intézményi térítési díjairól szóló 15/2018.(XII.14.)**

**önkormányzati rendelet I. számú módosításához**

2017. január 1-től az önkormányzat az óvodás és iskolás gyermekek étkeztetését gazdasági társaságtól vásárolt szolgáltatással biztosítja. Az önkormányzat szolgáltató partnere a Jánoshalmi Közétkeztetési Kft.

A gyermekétkeztetés térítési díjainak felülvizsgálatára legutóbb 1 évvel ezelőtt, 2018. decemberében került sor.

Taskovics Péterné, a Jánoshalmi Közétkeztetési Kft. ügyvezetője jelzéssel élt az önkormányzat

felé, hogy a 2019. év során már megtapasztalt és a jövő évben még várható élelmiszer alapanyag

áremelkedések miatt a Kft a szolgáltatási árait nem tudja tartani, ezért kezdeményezte az étkezési nyersanyagnormák felülvizsgálatát. **Az általa jelzett emelés mértéke átlag 5%.**

A KSH legfrissebb adatai szerint az elmúlt évhez képest az élelmiszerek ára átlagosan 5,4 százalékkal növekedett, de a sertéshús például több mint 15 százalékkal.

Az ügyvezető asszony levele és javaslata az előterjesztéshez csatoltan olvasható.

Az étkezési térítési díjak elmúlt évekbeli alakulását és a 2020. április 1-től javasolt díjakat összefoglalóan bemutatja az előterjesztéshez mellékelt táblázat.

A gyermekétkeztetés intézményi térítési díjának alapja 1997. évi XXXI. tv. 151.§ (3) bekezdése

szerint az élelmezés nyersanyag költségének egy ellátottra jutó napi összege.

A személyi térítési díj (azaz a gyermek, illetve szülője, gondviselője által fizetendő térítési díj) a 1997. évi XXXI. tv. 151.§ (4) bekezdése szerint = (intézményi tér. díj + Áfa) x igénybevett

étkezések száma, figyelembe véve a 1997. évi XXXI. tv. 21/B § szerinti normatív kedvezményeket.

A gyermekétkeztetés térítési díjainál javasolt emelés természetszerűleg csak az étkezésért ténylegesen fizető gyermekeket ill. szüleiket érinti. Ez viszonylag szűk kör, mert a gyermekek

mind nagyobb része megfelel az ingyenes intézményi gyermekétkeztetés feltételeinek, így a szülőt, gondviselőt fizetési kötelezettség nem terheli.

**Az előterjesztett rendelet-tervezet 1. számú mellékletében** szereplő intézményi térítési díjak

a 2020. április 1-től javasolt emelt díjak.

Az előterjesztés azért került a 2019. decemberi ülés napirendjére, mert hamarosan elkezdődik a 2020. évi tervezőmunka és az esetleges emelés befolyásolja az önkormányzat és a Gyermeklánc Óvoda és Bölcsőde 2020. évi költségvetési bevételeit és kiadásait.

A 2020. március 1-jei hatályba léptetés magyarázata: az új díjtételek a javaslat szerint 2020. április 1-től lépnek életbe. Az áprilisi étkezési díjak befizetése azonban március hónapban esedékes. (A térítési díjat előre kell fizetni. Amennyiben a szülő reggel 10-ig jelzi, hogy gyermekének az étkezést adott napon/napokon mégsem kéri – pl. betegség, vagy egyéb ok miatt

– a befizetett térítési díj arányos része visszafizetésre kerül.)

A gyermekétkeztetés intézményi térítési díj emelésének kérdését az önkormányzati bizottságok

2019. december 12-i együttes ülésükön tárgyalják. A bizottságok véleményét, javaslatát a bizottsági elnökök az ugyanezen napra kitűzött Képviselő-testületi ülésen ismertetik.

Jánoshalma, 2019. december 5.

Czeller Zoltán

polgármester